2 kinders sterf, talle beseer in botsing | Maroela Media
2 kinders sterf, talle beseer in botsing
Twee kinders is dood en 11 ander mense beseer ná 'n motor en 'n taxi Dinsdagoggend in Rustenburg-Noord gebots het.
Russel Meiring, woordvoerder van ER24, het gesê die ongeluk het by die oorgang van Snel- en Scottweg plaasgevind.
ER24-paramedici het saam met ander nooddienste by die toneel opgedaag en die taxi aangetref waar dit op sy sy aan die kant van die pad gelê het.
"'n Motor het 'n ent weg teen 'n betonmuur tot stilstand gekom. Talle kinders het rondom die taxi gelê," het Meiring gesê.
Paramedici het die liggame van twee kinders, vermoedelik tussen ses en agt jaar oud, naby die taxi aangetref. Hulle het geen tekens van lewe getoon nie en is op die toneel dood verklaar.
"Elf ander beseerdes is op die toneel aangetref, onder wie verskeie kinders. Hulle was matig beseer."
Die beseerdes is na nabygeleë hospitale vervoer vir mediese behandeling.
Die omstandighede rakende die voorval is nog nie bekend nie en word deur die polisie ondersoek.
'Bankrowers' wat glo wag doodskiet in hof
Skooltaxis. Word vol geprop sonder veiligheidsgordels, en verkeersbeamptes doen absoluut niks aan die bestuurders nie, anders staak hulle en beskuldig die verkeersdepartement van viktimisasie.
(Dis soos om moord te pleeg op jou ouers en dan versagting te pleit omdat jy nou 'n weeskind is!)
En wie lei die meerste hieronder? Die ouers van die kinders wat oorlede of beseer is.
Dit is altyd hartseer oor kinders wat seer kry in n ongeluk if hulle lewe veloor. Maak nie saak watse ras of kleur hulle is nie. Ek ry tow trokke al van 2002 af en elke keer as ek by n ongeluk stop waar kinders betrokke is maak dit my hart seer. Veral meer vandat ek self n pappa is van n 2 jarige seuntjie. My innige mee gevoel die families! R.I.P kids.
Taxi weereens betrokke – was seker oorlaai gewees dit is mos wat hulle doen en het ook seker oor stop straat gery want hulle ken nie die pad reels nie en is altyd oorlaai.
Julle verstaan nie! Hier is soos in GEEN wet en orde mee in Rusteburg wat die verkeer aanbetref nie. Stoptekens, rooi robotte, spoedgrense, noem maar op, is van nul, en GEENER waarde in hierdie dorp nie. Word jy byna in jou kanon in gery, en jy waag om hoeter te druk, word jy uitgevloek en uitgeskel vir alles wat sleg is. Jy waag jou lewe as jy hier agter 'n stuurwiel inklim. Op die hoek van Beyers Naude en Heysteck strate was gistermiddag ook 'n baie lelike ongeluk. Een van die 2 voertuie het beslis die rooi lig teen 'n… Lees meer »